​ຄັ້ງ​ນຶ່ງ ທາງ​ລົດ​ໄຟ ຂອງຊູ​ດານ ເຄີຍ​ໃຫຍ່​ທີ່​ສຸດ ຢູ່ໃນ​​ອາ​ຟ​ຣິ​ກາ ບັດ​ນີ້​ຈະ​ກັບ​ຄືນ​ມາ ຍິ່ງໃຫຍ່ ໄດ້ອີກ​ຫຼື​ບໍ່?
ທ່ານ ມາ​ດີ ຢາ​ສ​ຊິນ ອາ​ຍຸ 65 ປີ ໄດ້​ເຮັດ​ວຽກໃຫ້​ກັ​ບ ບໍ​ລິ​ສັດ​ລົດ​ໄຟ​ຊູ​ດານ ນັບ​ຕັ້ງ​ແຕ່​ປີ 1972 ເປັນ​ຕົ້ນ​ມາ ຈົດ​ຈຳ​ໄດ້​ ​ໃນ​ເວ​ລາ​ທີ່​ທາງ​ລົດ​ໄຟ​ດັ່ງ​ກ່າວ ​ເຄີຍ​ມີຄວາມ​ສີ​ວິ​ໄລ ຊຶ່ງ​ເປັນ​ທາງ​ລົດ​ໄຟ ​ທີ່​ໃຫຍ່​ທີ່​ສຸດ ໃນ​ທະ​ວີບ​ອາ​ຟ​ຣິ​ກາ.
ຊູດານ ໃນຄັ້ງນຶ່ງ ເຄີຍມີເຄືອຂ່າຍທາງລົດໄຟຫຼາຍສາຍ ທີ່ໃຫຍ່ທີ່ສຸດໃນທະວີບອາຟຣິກາ ຊຶ່ງຂະບວນລົດໄຟທັງຫຼາຍ ໂດຍສ່ວນໃຫຍ່ແລ້ວ ແມ່ນໄດ້ນຳເຂົ້າມາ ຈາກສະຫະລັດ ແຕ່ໃນໄລຍະຫຼາຍທົດສະວັດຜ່ານມາ ທີ່ໄດ້ຖືກປ່ອຍປະລະເລີຍ ຍ້ອນບັນຫາທາງເສດຖະກິດ ແລະການຖືກສະຫະລັດ ວາງມາດຕະການລົງໂທດ ນັ້ນ ໄດ້ເຮັດໃຫ້ທາງລົດໄຟດັ່ງກ່າວ ໃຊ້ການບໍ່ໄດ້ ແລ້ວຈຶ່ງຕ້ອງໄປກາງຕໍ່ ລົດໄຟ ແລະເຄື່ອງອາໄຫລ່ ທີ່ຜະລິດໂດຍຈີນ ຊຶ່ງຊູດານ ກໍບໍ່ສາມາດຈ່າຍມັນໄດ້ ໂດຍມີການໂຄ່ນລົ້ມທ່ານໂອມາ ອາລ-ບາເຊຍ ອະດີດປະທານາທິບໍດີ ອອກຈາກຕຳແໜ່ງໄປແລ້ວ ໃນເດືອນເມສາ ຜ່ານມາ ບັນດາຜູ້ທີ່ສະໜັບສະໜຸນທາງລົດໄຟ ແມ່ນມີຄວາມຫວັງວ່າ ສະຫະລັດ ຈະຍົກເລີກມາດຕະການລົງໂທດຕ່າງໆ ໃນໄວໆນີ້ ເພື່ອຊ່ອຍຟື້ນຟູ ທາງລົດໄຟຂອງຕົນ ໃຫ້ກັບຄືນສູ່ຄວາມສີວິໄລ ໃນອະດີດ ນາບາ ໂມຮີດີນ ລາຍງານມາຈາກນະຄອນຫຼວງ ຄາຣ໌ທູມ ໃຫ້ກັບວີໂອເອ ຊຶ່ງໄຊຈະເລີນສຸກ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ທ່ານ ມາດີ ຢາສຊິນ ອາຍຸ 65 ປີ ໄດ້ເຮັດວຽກໃຫ້ກັບ ບໍລິສັດລົດໄຟຊູດານ ນັບຕັ້ງແຕ່ປີ 1972 ເປັນຕົ້ນມາ ທາງລົດໄຟຂອງຊູດານ ໄດ້ຖືກສ້າງຂຶ້ນໂດຍອັງກິດ ເມື່ອ 100 ປີກ່ອນ ທ່ານ ຢາສຊິນ ຈົດຈຳໄດ້ ໃນເວລາທີ່ທາງລົດໄຟດັ່ງກ່າວ ເຄີຍມີຄວາມສີວິໄລ ຊຶ່ງເປັນທາງລົດໄຟທີ່ໃຫຍ່ທີ່ສຸດ ໃນທະວີບອາຟຣິກາ ໂດຍມີໄລຍະທາງຍາວ 5 ພັນກິໂລແມັດ ຈາກ ທະເລແດງຂອງອີຈິບ ແລ່ນຂົດລ້ຽວໄປໃນທົ່ວຊູດານ ຊຶ່ງໃນປັດຈຸບັນນີ້ ເອີ້ນວ່າ ຊູດານໃຕ້ ທ່ານ ຢາສຊິນ ພະນັກງານລົດໄຟ ກ່າວເປັນພາສາອາຣັບ ວ່າ ແຕ່ທາງລົດໄຟ ໄດ້ເພພັງຕະຫຼອດມາ ຍ້ອນການຄຸ້ມຄອງທີ່ບໍ່ມີປະສິດທິພາບ ແລະຄວາມຍ້ານກົວໃນອົງການຈັດຕັ້ງແຮງງານ ທີ່ມີອິດທິພົນຕໍ່ເສດຖະກິດ ແລະການເມືອງ ຊູດານ ໄດ້ປົດພວກຄົນງານທີ່ມີຄຸນສົມບັດ ຫຼາຍພັນຄົນ ອອກຈາກບໍລິສັດລົດໄຟ ບາງສ່ວນ ກໍໄດ້ຖືກສັບປ່ຽນດ້ວຍພວກຜູ້ທີ່ຖືກແຕ່ງຕັ້ງຂຶ້ນມາ ໂດຍພັກການເມືອງ ຫຼັງຈາກທີ່ ອະດີດປະທານາທິບໍດີ ໂອມາ ອາລ-ບາເຊຍ ໄດ້ເຂົ້າກຳອຳນາດ ພວກຄົນງານລົດໄຟ ຫວັງວ່າ ການໂຄ່ນລົ້ມ ທ່ານບາເຊຍ ອອກຈາກຕຳແໜ່ງ ໃນເດືອນເມສາ ນັ້ນ ຈະຊຸກຍູ້ໃຫ້ສະຫະລັດ ຍົກເລີກມາດຕະການລົງໂທດທັງຫຼາຍ ທີ່ສະຫະລັດ ໄດ້ວາງຕໍ່ ຊູດານ ຍ້ອນວ່າ ຊູດານ ໃຫ້ບ່ອນພັກພິງແກ່ພວກກໍ່ການຮ້າຍ ແລະການລະເມີດສິດທິມະນຸດ ທ່ານມາມູດ ຊາລີ ເປັນຜູ້ອຳນວຍການ ພະແນກວິສະວະກຳ ຮັບຜິດຊອບໃນດ້ານການຝຶກອົບຮົມ ປະຈຳນະຄອນຫຼວງ ຄາຣ໌ທູມ ທ່ານຊາລີ ກ່າວເປັນພາສາອາຣັບວ່າ ໃນຍຸກສະໄໝໃໝ່ ບໍລິສັດລັດວິສາຫະກິດລົດໄຟນີ້ ໄດ້ຫັນໄປກາງຕໍ່ ສະຫະລັດ ສຳລັບ ລົດໄຟ ແລະເຄື່ອງອາໄຫລ່ລົດໄຟຕ່າງໆ ແຕ່ ໃນພາວະພາຍໃຕ້ການຖືກວາງມາດຕະການລົງໂທດຂອງສະຫະລັດ ຢູ່ນັ້ນ ຄາຣ໌ທູມ ກໍບໍ່ສາມາດ ທີ່ຈະຊື້ອາໄຫລ່ທັງຫຼາຍ ຈາກສະຫະລັດໄດ້ ຈຶ່ງເຮັດໃຫ້ ມີພຽງລົດໄຟ 18 ຂະບວນ ໃນຈຳນວນລົດໄຟທັງໝົດ 106 ຂະບວນ ທີ່ຜະລິດໂດຍສະຫະລັດນັ້ນ ທີ່ຍັງແລ່ນໄດ້ ທາງລົດໄຟໄດ້ຖືກມອບໃຫ້ຈີນ ດູແລຮັກສາ ເພື່ອໃຫ້ລົດໄຟທັງຫຼາຍແລ່ນໄດ້ ຜູ້ອຳນວຍການ ບໍລິສັດລັດວິສາຫະກິດລົດໄຟຊູດານ ທ່ານໂມຮຳເມັດ ຮາມິດ ໄດ້ກ່າວເປັນພາສາອາຣັບວ່າ ດ້ວຍການນຳເຂົ້າ ລົດໄຟຂອງຈີນ ຈຳນວນເລັກນ້ອຍ ໃນປີ 2014 ໄດ້ອຳນວຍໃຫ້ຊູດານ ເລີ້ມຂະບວນລົດໄຟ ຂົນສົ່ງຜູ້ໂດຍສານ ສອງສາຍໃໝ່ ແຕ່ຍ້ອນສະພາບຊຸດໂຊມຂອງລາງລົດໄຟ ຈຶ່ງເຮັດໃຫ້ລົດໄຟ ສາມາດແລ່ນໄດ້ພຽງແຕ່ 60 ກິໂລແມັດຕໍ່ຊົ່ວໂມງ ຊຶ່ງຊ້າກວ່າຄວາມໄວສູງສຸດ ເກືອບເຄິ່ງນຶ່ງ ກ່ອນໜ້າທີ່ ທ່ານຢາສຊິນ ຈະອອກກິນເບ້ຍບຳນານ ໃນທ້າຍປີນີ້ ທ່ານຫວັງທີ່ຈະເຫັນ ມາດຕະການລົງໂທດຂອງສະຫະລັດ ຈະຖືກຍົກເລີກ ແລະລັດຖະບານໄລຍະຂ້າມຜ່ານຂອງຊູດານ ຈະໃຊ້ຄວາມພະຍາຍາມຫຼາຍຂຶ້ນ ເພື່ອເຮັດໃຫ້ທາງລົດໄຟຂອງປະເທດ ກັບຄືນສູ່ເສັ້ນທາງທີ່ຖືກຕ້ອງ ອ່ານຂ່າວນີ້ຕື່ມ ເປັນພາສາອັງກິດ The British built Sudan's railway over a century ago (Mahdi Yassin, Sudan Train Worker (in Arabic )) (Mahmoud Salih, Sudan Railways Director of Engineers (Arabic, 20 secs) )) (Mohamed Hamid, Sudan Railways Director (Arabic ))